ai4bharat/Pralekha huggingface dataset:
وزارت دفاع
ڈیورنڈکپ 2021 کا 130 واں ایڈیشن کولکاتہ میں 5 ستمبر سے 3 اکتوبر 2021 تک منعقد کیا جائے گا
ڈیورنڈ کپ جوکہ دنیا کا تیسرا قدیم ترین اور ایشیا کا قدیم ترین فٹبال ٹورنامنٹ مانا جاتا ہے، ایک سال کے وقفہ کے بعد واپسی کرنے والا ہے۔ یہ وقفہ کووڈ -19 عالمی وبا کے پھیل جانے کانتیجہ تھا، آل انڈیا فٹبال فیڈریشن ، آئی ایف اے  اور مغربی بنگال کی حکومت کی زبردست حمایت اور تعاون کے ساتھ ، ڈیورنڈکپ کا یہ 130 واں ایڈیشن ایک تاریخی مقابلہ کی حیثیت اختیار کرنے جارہا ہے۔
یہ پہلا پروقار ٹورنامنٹ 1888ء میں ،دگشائی  میں منعقد کیا گیا تھا، اور اس کا نام مورٹائمر ڈیورنڈ کے نام پر رکھا گیا ہے، جو اس وقت ہندوستان کے انچارج خارجہ سکریٹری تھے۔ یہ ٹورنامنٹ ابتدائی طور پر برطانوی فوجیوں کے اندر صحت، اور فٹنس کی دیکھ بھال کےحوالے سے بیداری پیدا کرنے کا ایک وسیلہ تھا، لیکن بعد میں اس کے دروازے تمام شہریوں کے لئے کھول دیئے گئے اورآج یہ ٹورنامنٹ دنیا کے اہم ترین اسپورٹس میں شمار کیا جاتا ہے۔ ڈیورنڈ کپ کی تاریخ میں موہن بگان اور مشرقی بنگال سب سے زیادہ کامیاب ٹیمیں رہی ہیں، جن میں سے ہر ایک نے 16-16 بار ان مقابلوں میں فتح حاصل کی ہے۔
فتح حاصل کرنےوالی ٹیم کو تین ٹرافیاں دی جاتی ہیں، یہ تینوں ٹرافیاں ہیں، پریزیڈینٹ کپ ، ڈیورینڈ کپ  اور شملہ ٹرافی ۔
2019ء میں یہ ٹورنامنٹ دہلی سے کولکاتا منتقل کردیا گیا، جس میں کوگولم کیرالہ نامی ٹیم نے موہن بگان کی ٹیم کو فائنل مقابلوں میں 2-1 کے فرق سے شکست دے کر کامیابی حاصل کی تھی۔ اب ایک بار مغربی بنگال کی راجدھانی اس ٹورنامنٹ کی پھر سے میزبانی کرے گی، جو 5 ستمبر 2021 سے لے کر 3 اکتوبر2021 تک یعنی 4 ہفتوں تک جاری رہے گا۔ اس میں کولکاتا کے اندر اورباہر مختلف مقامات پر میچ کھیلے جائیں گے۔ ملک بھر سے 16 ٹیمیں اس مقابلہ میں حصہ لینے جارہی ہیں، جس میں سے چار ٹیموں کا تعلق بھارتی افواج سے ہے۔ یہ ٹیمیں ان مقابلوں میں مرغوب ترین ٹرافیاں حاصل کرنے کے لئے اپنی مسابقتی صلاحیتوں اور کھیل کے سچے جذبہ کااظہار کریں گی۔
ماحولیات، جنگلات اور موسمیاتی تبدیلی کی وزارت
پراجیکٹ چیتا ماحولیاتی تحفظ اور جنگلی حیات کے تحفظ کے لیے وزیر اعظم کے عہد کے مطابق ہے: بھوپیندر یادو
ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو نے کہا کہ پروجیکٹ چیتا وزیر اعظم جناب نریندر مودی کے ماحولیاتی تحفظ اور جنگلی حیات کے تحفظ کے عزم کے مطابق ہے۔ جناب مسٹر یادو نے کل چیتا پروجیکٹ سے متعلق پارلیمانی مشاورتی کمیٹی کی میٹنگ کی صدارت کرتے ہوئے اپنے خطاب میں یہ بات کہی۔
جناب یادو نے چیتا کو ہندوستان واپس لانے اور اس کی کھوئی ہوئی شان کو بحال کرنے کے لیے حکومت ہند کی طرف سے اٹھائے گئے اقدامات پر اظہار تشکر کیا۔ انہوں نے کہا کہ یہ ماحولیاتی ترقی اور ماحولیاتی سیاحت کی سرگرمیوں کے ذریعہ مقامی برادریوں کے لیے ذریعہ معاش کے بہتر مواقع کا باعث بنے گا۔
پارلیمانی مشاورتی کمیٹی نے پروجیکٹ چیتا کے بارے میں تفصیلی بات چیت کی اور افریقی ممالک سے چیتاوں کی ہندوستان میں کامیاب نقل مکانی کے لیے حکومت کی کوششوں کی ستائش کی۔
مزید برآں،اراکین پارلیمنٹ نے اپنے اپنے حلقوں میں جنگلات اور جنگلی حیات سے متعلق مسائل نیز معاشرے اور جنگلی حیات کے تحفظ سے متعلق وسیع تر مفادات کے امور پر روشنی ڈالی۔
جناب یادو نے مشاورتی کمیٹی کے تمام اراکین کا ان کی تجاویز کے لیے شکریہ ادا کیا اور کمیٹی کو یقین دلایا کہ تمام مسائل کو مناسب انداز میں حل کیا جائے گا۔ انہوں نے کہا کہ حکومت تمام شراکت داروں کی فعال شراکت کے ساتھ جنگلی حیات اور ماحولیات کے تحفظ کے لیے پرعزم ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
3287
(Visitor Counter : 60
وزیراعظم کا دفتر
وزیر اعظم جناب نریندر مودی نے امریکی رکن پارلیمنٹ جون لیوس کے انتقال پر تعزیت کا اظہار کیا
نئی دہلی، 19/جولائی 2020 ۔ وزیر اعظم جناب نریندر مودی نے امریکی رکن پارلیمنٹ جون لیوس کے انتقال پر تعزیت کا اظہار کیا ہے۔
وزیر اعظم نے ایک ٹویٹ میں کہا کہ ’’ہم، شہری حقوق، عدم تشدد اور گاندھیائی اقدار کے علم بردار رہے امریکی رکن پارلیمنٹ جون لیوس کے انتقال پر تعزیت کا اظہار کرتے ہیں۔ ان کی وراثت ہمیں ہمیشہ ثابت قدم رکھے گی اور تحریک دیتی رہے گی۔‘‘
وزیراعظم کا دفتر
وزیر اعظم کے پرنسپل سکریٹری کا آئی آئی ٹی روڑکی کے زیر اہتمام منعقد پہلے جئے کرشنا میموریل لیکچر سے خطاب
نئی دہلی 06 نومبر :
وزیر اعظم کے پرنسپل سکریٹری جناب پی کے مشرا نے آئی آئی ٹی رورکی کے زیر اہتمام منعقد پہلے جئے کرشنا میموریل لیکچر سے خطاب کیا۔ یہ لیکچر کووڈ۔ 19 اور ہندوستان میں ڈیزاسٹر رسک مینجمنٹ کے مستقبل پر مرکوز تھا۔
تقریب سے خطاب کرتے ہوئے پرنسپل سکریٹری نے کہا کہ تباہی کے خطرے سے متعلق بندوبست کا دائرہ بڑھ گیا ہے۔ انہوں نے مزید کہا کہ اس کا دائرہ وسیع ہوگیا ہے اور بہت سارے موضوعات اس میں گھل مل گئے ہیں اور اب اسے صرف ایک تنگ مخصوص علاقے کے طور پر نہیں دیکھا جاتا ہے۔
جناب مشرا نے وبا میں پیدا ہونے والے حالات سے نمٹنے کے لئے مستقبل کے اقدامات کی ضرورت پر بھی زور دیا۔ انہوں نے یہ بھی کہا کہ کووڈ -19 وبا نے ایک سبق کے طور پر ہمیں یہ سکھایا ہے کہ جس کے ذریعے ملک آگے کے لئے بہتر مستقبل کی منصوبہ بندی کرسکتا ہے۔
صدر جمہوریہ کا سکریٹریٹ
صدر جمہوریہ ہند کل بیکانیر میں 14 ویں راشٹریہ سنسکرت مہوتسو میں شرکت فرمائیں گی
صدر جمہوریہ ہند محترمہ دروپدی مرمو کل بتاریخ 27 فروری، 2023 کو بیکانیر  کا دورہ کریں گی جہاں وہ 14 ویں راشٹریہ سنسکرت مہوتسو میں شرکت اور خطاب فرمائیں گی۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے ہر ایک حاملہ خاتون کے لئے لازمی بلڈ شوگر ٹیسٹ کی وکالت کی ہے چاہے اس خاتون میں کوئی علامت بھی نہ ہو
انہوں نے کہا جسٹیشنل ڈائبٹیز میلیٹس  کی ایک ’’سنگل ٹیسٹ پروسیجر‘‘ سے تشخیض کی ’’ڈائبٹیز ان پریگنینسی اسٹڈی گروپ انڈیا ‘‘ کے ذریعہ سفارش کی گئی ہے اور صحت اور خاندانی بہبود کی وزارت نے اس کی حمایت کی ہے؛ یہ ایک سستا ٹیسٹ ہے جو معاشرے کے تمام طبقے کی ضرورت کو پورا کرتا ہے
نئی دہلی، 7 اگست 2021، سائنس و ٹکنالوجی کے مرکزی وزیر مملکت  ارضیاتی سائنس کے وزیر مملکت ، وزیراعظم کے دفتر، عملے، عوامی شکایت، پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے جو ایک معروف ڈائبٹولوجسٹ بھی ہیں، نے ہر ایک حاملہ خاتون کے لئے لازمی بلڈ شوگر ٹیسٹ کی وکالت کی ہے چاہے اس خاتون میں کوئی علامت بھی نہ ہو۔
’’ڈائبٹیز ان پریگنینسی اسٹڈی گروپ انڈیا  کی دو روزہ پندرہویں سالانہ کانفرنس کی افتتاحی تقریب سے خطاب کرتے ہوئے وزیر موصوف نے کہا کہ نوجوان نسل کو مرض سے بچانے کے لئے ڈائبٹیز کی تشخیص بہت اہمیت رکھتی ہے۔
انہوں نے کہاکہ تشخیص کے معیار اور طریقے آسان، قابل عمل، سستے ہونے چاہئیں اور اس معاملے میں جسٹیشنل ڈائبٹیز میلیٹس  کی ایک ’’سنگل ٹیسٹ پروسیجر‘‘ سے تشخیض کی ’’ڈائبٹیز ان پریگنینسی اسٹڈی گروپ انڈیا ‘‘ کے ذریعہ سفارش کی گئی ہے اور صحت اور خاندانی بہبود کی وزارت نے اس کی حمایت کی ہے؛ یہ ایک سستا ٹیسٹ ہے جو معاشرے کے تمام طبقے کی ضرورت کو پورا کرتا ہے۔
جانچ کے طریقے کو عالمی صحت تنظیم ، انٹرنیشنل فیڈریشن آف گائنی کلوجسٹس اینڈ آبسٹیٹریشین  اور انٹرنیشنل ڈائبٹیز فیڈریشن  نے منظور کیا ہے۔
وزیر موصوف نے کہا کہ انٹرنیشنل ڈائبٹیز فیڈریشن  کے تخمینے کے مطابق ڈابٹیز سے دنیا کے تقریباً 463 ملین افراد متاثر ہیں ، جن کے سال 2040 تک 642 ملین ہوجانے کی توقع ہے۔
ڈاکٹر جتیندر سنگھ نے ورچوئل طریقے سے ڈی آئی پی ایس آئی 2021 گائڈ لائنس اور ڈی آئی پی ایس آئی کے بانی سرپرست پروفیسر وی سیشیاہ کی تصنیف کردہ ایک کتاب کا اجرا بھی کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-7593
(Visitor Counter : 160
وزارت ماہی پروری، مویشی پروری و ڈیری
ماہی و مویشی پروری اور ڈیری کے مرکزی وزیر جناب پرشوتم روپالا کے ہاتھوں تیرواننت پورم میں 29 موبائل ویٹرنری یونٹوں اور مرکزی کال سینٹر کا افتتاح
|
|
اچھی طرح سے لیس ویٹرنری سہولتوں کیلئے بس 1962 ڈائل کریں۔
اس اسکیم سے ڈیری کے شعبے کو مبنی بر بقا زرعی معاش سے تجارتی اعتبار سے قابل عمل کاروبار میںبدلنے میں مدد ملے گی۔ اس کے نتیجے میں کیرالہ کے نوجوانوں کو منافع بخش روزگار ملے گا: جناب روپالا
ماہی و مویشی پروری اور ڈیری کے مرکزی وزیر جناب پرشوتم روپالا نے آج تیرواننت پورم میں 29 موبائل ویٹرنرییونٹوں اور مرکزی کال سنٹر کا افتتاح کیا جو کیرالہ میں مویشی پالنے والے کسانوں کے فائدے کے لیے ایک اہم قدم ہے۔
یہ موبائل ویٹرنرییونٹ ایک مرکزی کال سنٹر سے یکساں ہیلپ لائن نمبر 1962 کے ذریعہ چلائے جائیں گے۔ اس نمبر پر مویشیوں کے پالنے والوں/جانوروں کے مالکان کی کالیں موصول ہوں گی اور ویٹرنریرین ہنگامی نوعیت کی بنیاد پر تمام معاملات کو ترجیح دیں گے اور کسانوں کی دہلیز پر برائے خدمت حاضری کے لیے معاملہ قریبی موبائل ویٹرنرییونٹ کے سپرد کر دیں گے۔
کیرالہ مختلف اضلاع میں 50 موبائل ویٹرنرییونٹوں کی تعیناتی کر رہا ہے۔ اب، ویٹرنری اسپتال صرف 1962 ڈائل کرنے کے فاصلے پر ہوگا۔ یہ گاڑیاں جدید ترین تشخیصی آلات، جانوروں کے علاج اور افزائش کے لوازمات، آڈیو ویژول ایڈز اور ضروری ادویات سے لیس ہیں۔
وزیر موصوف نے واضح طور پر کہا کہ اس مداخلت سے ڈیری بریڈروں کے اعلی پیداواری ڈیری جانوروں کو پالنے کا اعتماد بڑھے گا کیونکہ زیادہ تر پالنے والے اپنے مویشیوں کو علاج کے لیے ویٹرنری اسپتال لے جانے سے ہچکچاتے ہیں اور عام طور پر گھر پر خدمات حاصل کرنے کیلئے لال بجھکڑوں کے ہتھے چڑھ جاتے ہیں۔ انہوں نے مزید کہا کہ کاشتکاروں کو خصوصی خدمات فراہم کرنے کے لیے ہر موبائل ویٹرنرییونٹ میں مویشیوں کا ایک قابل ویٹرنریرین اور ایک معاون ہو گا۔
اس اسکیم کی وضاحت کرتے ہوئے وزیر موصوف نے زور دے کر کہا کہ یہ اسکیم امید افزا ہے اور کیرالہ کے نوجوانوں کو منافع بخش روزگار دے کر ڈیری سیکٹر کو پر مبنی بر بقا زرعی معاش سے تجارتی اعتبار سے قابل عمل کاروبار میں تبدیل کردے گی۔
موبائل ویٹرنرییونٹیں دور دراز کے علاقے میں کسانوں اور جانوروں کے مالکان کو ان کی دہلیز پر تشخیصی علاج، ویکسینیشن، مصنوعی حمل، معمولی جراحی مداخلت، آڈیو ویژول ایڈز اور توسیعی خدمات فراہم کریں گی۔
یہیونٹیں ویٹرنری مسائل کے حل اور ملک کے دور دراز علاقوں تک معلومات کی ترسیل کے لیے ون اسٹاپ سینٹر کے طور پر کام کریں گی۔
موجودہ مالی سال میں حکومتِ ہند کے محکمہ حیوانات اور ڈیرینگ نے ملک بھر میں 4332 موبائل ویٹرنرییونٹوں کو منظوری دی ہے۔
اس تقریب میں وزیر مملکت برائے امور خارجہ اور پارلیمانی امور جناب وی مرلی دھرن، کیرالہ کی وزیر برائے مویشی پروری محترمہ جے چنچو رانی، جناب بنوئے وسام ایم پی، ضلع پنچایت کے صدر جناب سریش کمار ڈی، کیرالہ کے انیمل ہسبنڈری ڈپارٹمنٹ کے ڈائریکٹر ڈاکٹر اے کاوشیگنآئی اے ایس اور دیگر عہدیداراں سمیت معززین نے شرکت کی۔
زراعت اور کاشتکاروں کی فلاح و بہبود کی وزارت
زراعت کے مرکزی وزیر نے کرشی بھون میں ڈی ڈی کسان چینل اسٹوڈیو کا افتتاح کیا
وزیراعظم نریندر مودی کی قیادت میں کسانوں کی زندگیوں اور زرعی شعبے میں یکسر تبدیلی آگئی ہے – جناب نریندر سنگھ تومر
نئی دہلی،یکم جولائی ، 2022/ زراعت اور کسانوں کی بہبود کی وزارت کی کوششوں سے ڈی ڈی کسان چینل نے نئی دلی کے کرشی بھون میں ایک اسٹوڈیو قائم کیا ہے۔ اس کا افتتاح آج زراعت اور کسانوں کی بہبود کے مرکزی وزیر جناب نریندر سنگھ تومر نے کیا۔ اس موقعے پر وزرائے مملکت شری سوشری شوبھا کرندلجے اور جناب کیلاش چودھری بھی وجود تھے۔
اس موقعے پر اظہار خیال کرتے ہوئے جناب تومر نے کہا کہ زراعت کی وزارت میں کافی زیادہ وسعت ہے اور ملک میں بڑی تعداد میں ایسے کسان موجود ہیں جو ڈی ڈی نیوز اور ڈی ڈی کسان چینلوں کے ذریعے اپنی بات کہہ سن سکیں۔
انہوں نے کہا کہ وزیراعظم نریندر مودی کی قیادت میں پچھلے 8 سال کے دوران کسانوں کی زندگیوں میں یکسر تبدیلی آئی ہے اور زراعت کے میدان میں بھی بڑے پیمانے پر تبدیلی آئی ہے۔ ایسے وقت میں یہ چینل حکومت اور کسانوں کے درمیان ایک پل کا کام انجام دے رہا ہے جس کا مقصد کسانوں کو ٹکنالوجی سے جوڑنا ہے ۔
جناب تومر نے کہا کہ اس اسٹوڈیو کو قائم کرنے سے وزارت کی سرگرمیوں ، پروگراموں اور مشن کے بارے میں تازہ معلومات فراہم ہوگی۔ انہوں نے کرشی بھون میں اسٹوڈیو قائم کرنے پر دور درشن اور ڈی ڈی کسان کا شکریہ ادا کیا۔
کسانوں کی سب کی شمولیت والی ترقی کی ایک نئی پہل کے طور پر جناب مودی نے 26 مئی 2015 کو کسانوں کے لیے ڈی ڈی کسان چینل کا آغاز کیا تھا جس کا مقصد ملک میں زراعت اور دیہی سماج کی خدمت کرنا اور انہیں تعلیم دے کر مجموعی ترقی کا ایک ماحول تشکیل دینا تھا۔
شہری ہوابازی کی وزارت
سینٹرل مائن پلاننگ اینڈ ڈیزائن انسٹی ٹیوٹ کو کوئلہ علاقہ کے سروے کے لئے ڈرون کا استعمال کرنے کی اجازت
نقشے اور سروے کی سرگرمیوں کی نگرانی کے لئے ڈرون کا استعمال کیاجائے گا
نئی دہلی، 8اپریل2021/ شہری ہوا بازی کی وزارت  ڈائریکٹوریٹ جنرل آف سول ایوی ایشن  نے کول انڈیا لمیٹیڈ کے کوئلہ علاقے میں سروے کے لئے سینٹرل مائن پلاننگ اینڈ ڈیزائن انسٹی ٹیوٹ  کو شرطوں سمیت چھوٹ دی ہے ۔ اجازت کے مطابق کول انڈیا لمیٹیڈ کے کوئلہ علاقوں میں یو اے وی پی مبنی آپٹیکل ، ایل آئی ڈی اے آر اور تھرمل پیلوڈ ، والیومیٹرک پیمانے کا استعمال کرکے نقشہ اور سروے کی سرگرمیوں کے ڈیٹا کے حصول اور نگرانی کے لئے ڈرون تعینات کئے جاسکتےہیں۔
شرط مراعات :خط جاری کرنے کی تاریخ سے 4 اپریل 2022 تک یا ڈیجیٹل اسکائی پلیٹ فارم  کے مکمل آپریشن تک جو بھی پہلے ہوتک منظوری ہے۔ یہ چھوٹ تبھی تسلیم کی جائے گی جب مندرجہ بالا تمام شرائط اور حدود کی سختی سے تعمیل کی جائے گی۔کسی بھی شرط کے خلاف ورزی کے معاملے میں ، یہ چھوٹ معنی نہیں جائے گی۔
کول انڈیا لمیٹیڈ کے کوئلہ علاقے میں یو اے وی اڈان سےمتعلق سی ایم پی ڈی آئی کے لئے اسٹینڈرڈ آپریٹنگ پروسیجر  درج ذیل ہیں
- آپریشن سے پہلے شہری ہوا بازی کی وزارت سے یو اے ایس رول 2021 سے چھوٹ حاصل کی جانی چاہئے۔۔
- موجودہ سرکاری ضوابط کے تحت آپریشن سےمتعلق پابندیوں کی تعمیل کی جانی چاہئے۔
- ایم او سی اے/ ڈی ی سی اے/ ایم او ڈی/ آئی اے ایف/ اے اے آئی/ ریاست/ ضلع/ سول اتھارٹی جیسی مختلف ایجنسیوں سے منطوری یا چھوٹ کے مطابق شرطوں کی تعمیل۔ آپریشن سے پہلے تیسری پارٹی بیمہ  ہونا چاہئے۔
- ایس او پی کی تعمیل ، حالانکہ اس میں تبدیلی ہوسکتی ہے ۔ اگرچہ کوئی غیر موافق صورتحال پیدا ہوتی ہے تو اسے تحریری طور پر درج کیا جاسکتا ہے۔
- سی ایم پی ڈی آئی لمیٹیڈ، محفوظ آپریشن اور قانونی امور کے لئے ذمہ دار ہوگا، اگر کسی شخص یا اثاثے کو کوئی نقصان ہوتا ہے
- ڈٖی جی سی اے اور ایم او سی اے اس سرگرمی سے متعلق کسی زندگی/اثاثے کو کسی بھی براہ راست ، بالواسطہ، اچانک یا نتیجتاً ہونےو الے نقصان کے لئے ذمہ دار نہیں ہوگا ۔
- یہ ایس او پی، کول انڈیا لمیٹیڈ کے کوئلہ علاقہ میں ایس او پی اڈان کے لئے صرف سی ایم پی ڈی آئی کے لئے منظور کیا گیاہے۔
- مذکورہ بالا ، منظوری، موجودہ ضوابط کے تجاویز کی تعمیل، نافذ شہری ہوا بازی ضروریات  اور وقتاً فوقتاً ڈی جی سی اے کے ذریعہ جاری کئے گئے مختلف سرکلرس کے ساتھ بغیر کسی جانبداری کے دیا گیا ہے۔ اس کے علاوہ اگر اس منظوری کی مذکورہ معیاد کے دوران کسی بھی وقت کوئی خلاف ورزی پائی جاتی ہے تو اس منظوری کو بغیر کسی وجہ بتائے بدل دیاجاسکتا ہے، یا منسوخ کیا جاسکتا ہے یا رد کیا جاسکتا ہے ۔
عوامی اطلاع کا لنک
ش ح۔ ش ت۔ج
Uno-3534
(Visitor Counter : 167
کابینہ
کابینہ نے مکانات اور انسانی بستی کے شعبے میں معلومات اور تکنیکی تعاون کے تبادلے کو فروغ دینے کے لئے ہندوستان اور مراقش کے درمیان مفاہمت نامے کو منظوری دی
نئی دہلی، 27 مارچ 2019، وزیراعظم جناب نریندر مودی کی سربراہی میں مرکزی کابینہ نے آج مکانات اور انسانی بستی کے شعبے میں معلومات اور تکنیکی تعاون کے تبادلے کو فروغ دینے کے لئے ہندوستان اور مراقش کے درمیان ایک مفاہمت نامے کو منظوری دے دی ہے جس پر فروری 2019 میں دستخط کئے گئے تھے۔
اس مفاہمت نامے کے نفاذ سے مکانات اور انسانی بستی کے شعبوں میں دونوں ملکوں کے درمیان باہمی تعاون میں اضافہ ہوگا ۔ دونوں ملک پائیدار، جامع شہری ترقی کو فروغ دینے کے مقصد سے شہروں کو درپیش چیلنجوں کو نمٹنے میں تعاون کریں گے۔ ساتھ ہی ساتھ دونوں ملکوں کے درمیان کاروباری اور تجارتی تعلقات بھی بہتر ہوں گے۔ اس مفاہمت نامے میں کم قیمت اور سستے مکانوں کے علاوہ پانی کی سپلائی اور صفائی ستھرائی، شہری ٹرانسپورٹ اور اسمارٹ شہروں کی ترقی بھی شامل ہوگی۔
۔۔۔۔۔۔۔۔۔۔۔
م ن۔ح ا۔ن ا۔
U- 1687
(Visitor Counter : 40
وزیراعظم کا دفتر
وزیر اعظم نے پلوامہ ، کشمیر میں سی آر پی ایف کے افراد پر حملے کی مذمت کی ہے
نئی دہلی، 14فروری 2019؍وزیر اعظم جناب نریندر مودی نے پلوامہ ، کشمیر میں سی آر پی ایف کے افراد پر حملے کی مذمت کی ہے۔
وزیر اعظم نے کہا‘‘پلوامہ میں سی آر پی ایف افراد پر حملہ قابل مذمت ہے۔ میں اس بزدلانہ حملے کی سخت مذمت کرتا ہوں۔ہمارے سیکورٹی افراد کی قربانیاں بے کار نہیں جائیں گی۔ پوری قوم بہادر شہیدوں کے کنبوں کے ساتھ شانہ بشانہ کھڑی ہے۔ خدا کرے زخمی افراد جلد صحت یاب ہوجائیں۔’’
U: 1004
(Visitor Counter : 66
کامرس اور صنعت کی وزارتہ
گوا میں وسطی اور مغربی زون کے لئے پی ایم گتی شکتی ریجنل ورکشاپ کے لئے کرٹین ریزر
پی ایم گتی شکتی پلیٹ فارم ، ایک تبدیلی کا نظریہ ہے جو ملٹی موڈل اور آخری میل کنکٹی ویٹی کے لئے مربوط منصوبہ بندی اور مطابقت پذیر عمل درآمد کو قابل بناتا ہے :اسپیشل سکریٹری ، ڈی پی آئی آئی ٹی
وسطی اور مغربی زون کے لئے پہلی علاقائی پی ایم گتی شکتی ورکشاپ سے متعلق ایک کرٹین ریزر پریس کانفرنس آج پنجی میں منعقد ہوئی۔ تجارت اور صنعت کی مرکزی وزارت کے صنعت اور داخلی تجارت کے فروغ کے محکمہ کی اسپیشل سکریٹری سمیتا داؤرا نے پریس کانفرنس سے خطاب کیا۔ علاقائی ورکشاپ کا مقصد مختلف فریقوں کے درمیان ہم آہنگی پیدا کرنا ہے جس کے نتیجہ میں ریاستوں اور مرکزی وزارتوں / محکموں کے درمیان باہمی طورپر سیکھنے کا موقع ملتا ہے۔
میڈیا سے خطاب کرتے ہوئے خصوصی سکریٹری سومیتا داؤرا نے بتایا کہ پی ایم گتی شکتی پلیٹ فارم ، ایک تبدیلی کا نظریہ ہے جو ملٹی موڈل اور آخری میل تک کنکٹی ویٹی کے لئے مربوط منصوبہ بندی اور مطابقت پذیر عمل درآمد کو قابل بناتا ہے۔ انہوں نے کہا کہ اس ورکشاپ کا مقصد ریاستوں کو ایک دوسرے سے سیکھنے کے لئے ساتھ لانا ہے اور یہ بتانا ہے کہ قومی سطح پر کیا کیا جارہا ہے اور یہ کہ دیگر ریاستیں اپنے بنیادی ڈھانچہ کی منصوبہ بندی کرتے وقت کیا کررہی ہیں ۔انہوں نے مزید کہا کہ ورکشاپ کا مقصد پی ایم گتی شکتی نظریہ پر قومی اور ریاستی سطح پر بنیادی ڈھانچہ کے منصوبوں کی منصوبہ بندی کو بہتربنانا نیز لاجسٹکس کی کارکردگی کو بہتربنانا اور لاجسٹک لاگت کو کم کرنا ہے۔
ورکشاپ میں مرکزی وزارتوں/ محکموں جیسے سرک ٹرانسپورٹ اور شاہراہوں کی وزارت، ریلوے کی وزارت، ٹیلی مواصلات کا محکمہ اور نیتی آیوگ اور گجرات ، مہاراشٹر، گوا، چھتیس گڑھ اور مدھیہ پردیش کی ریاستی حکومتوں کے 100 سے زیادہ شرکا حصہ لیں گے۔ ورکشاپ میں مرکزی وزارتوں اور ریاستی محکموں کے ذریعہ منصوبہ بندی، ریاستی لاجسٹک پالیسیوں، یونیفائیڈ لاجسٹکس انٹرفیس پلیٹ فارم  ،لاجسٹک ایز ایکراس ڈیفرنٹ اسٹیٹیس  ، سٹی لاجسٹکس اور پرجیکٹ مانیٹرنگ گروپ  میکانزم کے لئے این ایم پی کو اپنانے سےمتعلق معاملات پر تبادلہ خیال ہوا۔
A brief backgrounder on the workshop can be found here
خواتین اور بچوں کی ترقیات کی وزارت
راشٹریہ پوشن ماہ 2023 کے پہلے دن پورے ملک میں تقریباً 10 لاکھ سرگرمیاں دیکھی گئیں
خواتین اور ترقی اطفال کی وزارت ستمبر 2023 کے پورے مہینے میں چھٹواں راشٹریہ پوشن ماہ منا رہی ہے۔راشٹریہ پوشن ماہ 2023 کے پہلے دن ملک بھر میں تقریباً 10 لاکھ سرگرمیوں کا انعقاد کیا گیا، جس کا موضوع تھا ‘مشن لائف کے ذریعہ غذائیت میں بہتری اور خصوصی طور پر ماں کےذریعہ بچے کو دودھ پلانااور اضافی غذا’۔
سوپوشت بھارت کے اس جن آندولن میں ہر شہری کو شریک ہونے کی ضرورت ہے۔
راشٹریہ پوشن ماہ 2023 کے افتتاح کے موقع پر ملک بھر سے عہدے دار اور آنگن واڑی کارکنان غذاسے متعلق تنوع کو فروغ دینے اور غذائیت حاصل کرنے والے برتاؤ کے بارے میں بیداری پیدا کرنے کے لئے ایک ساتھ جمع ہوئے اور اس اہم تحریک کے لئے اپنے عزائم کو دہرایا۔
اس سال پوشن ماہ 2023 کا مقصد لائف سائیکل نقطہ نظر کے ذریعہ کم غذائیت کے مسئلے سے جامع طریقے سے نمٹنا ہے جو کہ مشن پوشن 2.0 کا بنیادی مقصد ہے۔پوشن ماہ 2023 کا بنیادی مقصد انسانی زندگی کے اہم مراحل جیسے کہ حمل، زچگی، بچپن اور بلوغت سے متعلق بڑے پیمانے پر بیداری پیداکرنا ہے۔اس کا مقصد ‘‘سوپوشت بھارت، ساکشر بھارت، سشکت بھارت’’  موضوع کے ذریعہ پورے ہندوستان میں غذائیت کی سمجھ بوجھ کو بڑھانا ہے۔
پورے مہینے چلنے والے اس پروگرام کے ذریعہ ملک بھر میں ماں کےذریعہ بچے کو دودھ پلانے اور اضافی غذائیت سے متعلق موضوعات پر مہم چلاکر زمینی سطح پر غذائیت سے متعلق بیداری پیدا کی جائے گی۔
۔۔۔۔۔۔۔۔۔۔۔
ش ح۔ق ت۔ن ا۔
U-9160
(
صدر جمہوریہ کا سکریٹریٹ
جنرل راوت ایک غیر معمولی فوجی رہنما تھے، اور ان کی رحلت سے پیدا ہوئی خلاء کو پر نہیں کیا جا سکتا: صدر جمہوریہ کووِند
صدرجمہوریہ ہند نے انڈین ملٹری اکیڈمی کی پاسنگ آؤٹ پریڈ کا جائزہ لیا
نئی دہلی، 11 دسمبر 2021:
صدرجمہوریہ ہند جناب رام ناتھ کووِند نے کہا ہے کہ جنرل بپن راوت ایک غیر معمولی فوجی رہنما تھے، اور ان کی رحلت نے ایک ایسی خلاء پیدا کی ہے جسے پر نہیں کیا جا سکتا۔ وہ آج  دہرادون میں انڈین ملٹری اکیڈمی کی پاسنگ آؤٹ پریڈ کا جائزہ لینے کے موقع پر بات کررہے تھے۔
صدر جمہوریہ نے کہا کہ ہم آج یہاں ایک ایسے موقع پر جمع ہوئے ہیں جب ملک کو چیف آف ڈفینس اسٹاف جنرل بپن راوت کی غیر متوقع رحلت کے صدمے سے باہر آنا باقی ہے۔ اتراکھنڈ ان کا گھر تھا اور انہیں انڈین ملٹری اکیڈمی کی تربیت دی گئی تھی۔ آئی ایم اے میں انہیں ان کی غیر معمولی مہارت کے لیے سوارڈ آف آنر سے نوازا گیا تھا۔ اگر یہ سانحہ نہ پیش آیا ہوتا، تو وہ کیڈٹوں کے لیے خوشی اور فخر کے ساتھ پاسنگ آؤٹ پریڈ کو دیکھتے ہوئے آج ہمارے درمیان ہوتے۔
صدر جمہوریہ نے کہا کہ جنرل راوت نے اس آئی ایم اے کی عظمت میں اضافہ کیا ہے جو کہ ایک حوصلہ بڑھانے کی روایت کا حامل ادارہ ہے۔ ان سے پہلے فیلڈ مارشل کے ایم کری یپّا، فیلڈ مارشل سیم مانیکشا اور متعدد دیگر غیر معمولی سورماؤں اور حکمت عملی وضع کرنے والے افراد نے نوجوان کیڈٹوں اور ممکنہ قائدین کے طور پر اپنی خدمات کے سفر کا آغاز کیاتھا ۔ ان میں سے کچھ نے ہمارے ملک کی سلامتی اور اعزاز کے لیے اپنی جان کا نذرانہ پیش کیا۔ انہوں نے یقین ظاہر کیا کہ جلد ہی شجاعت اور حکمت والے ، اپنی زندگی کے خصوصی سفر پر روانہ ہونے والے جینٹل مین کیڈٹ، آنے والے وقت میں اس اکیڈمی کے مالامال ورثے کو آگے بڑھائیں گے۔
آئی ایم اے میں کامیابی کے ساتھ اپنی تربیت مکمل کرنے پر کیڈٹوں کو مبارکباد پیش کرتے ہوئے صدرجمہوریہ نے کہا کہ فوجیوں اور قائدین کے طور پر ان کی خدمات ایک پر امن، آزاد اور جمہوری بھارت کی طاقت میں مزید اضافہ کرے گی۔ انہوں نے درخواست کی کہ اس موقع پر، ہمیں اکیڈمی کے بہت سے نامور سابق طلباء میں سے ایک ، جنرل بپن راوت، کے ذریعہ حاصل کی گئی اعلیٰ حیثیت کو یاد کرنا چاہئے ، جو اپنی سخت محنت کے بل بوتے پر آنے والی نسل کے لیے فوجی طرز عمل کا نمونہ بن کر ابھرے ہیں۔
صدر جمہوریہ نے کہا کہ آج ہمارے عظیم ملک کو جن چیلنجوں کا سامنا ہے، ان کی وضاحت علاقائی اور عالمی سطح پر ایک پیچیدہ سکیورٹی ماحول سے ہوتی ہے۔اس لیے کیڈٹوں کو یہ بات ذہن نشین کرنی چاہئے کہ محض جسمانی اور ذہنی مضبوطی ہی انہیں ملک کو درپیش دورِ جدید کے خطرات سے نمٹنے میں تیار نہیں کرے گی۔ فوجی قائد کے طور پر، انہیں اپنے اندر ایک ماہر حکمت عملی کی طرز فکر پیدا کرنے کے ساتھ ساتھ صورتحال کے حساب سے خود کو ڈھالنا ہوگا اور فوجی قیادت کے لیے درکار مہارت کو بہتر بنانے کے لیے ذہنی لچیلاپن بھی لانا ہوگا۔ انہیں ان غیر متوقع چنوتیوں سے نمٹنے کے لیے تیار رہنا چاہئے جنہیں مسلح افواج کا پیشہ ان کی سروس کے دوران ان کے سامنے مختلف مواقع پر پیش کرتا ہے۔
صدر جمہوریہ پریڈ کے دوران افغانستان، بھوٹان، مالدیپ، میانمار، نیپال، سری لنکا، تاجکستان، تنزانیہ، ترکمانستان اور ویتنام جیسے دوست ممالک کے جینٹل مین کیڈٹ کو دیکھ کر خوش ہوئے۔ انہوں نے کہا کہ ہم اپنے دوست ممالک کے درمیان خصوصی تعلقات کی قدر کرتے ہیں اور یہ بھارت کے لیے فخر کی بات ہے کہ دوست ممالک کے ایسے اچھے افسران اور جینٹل مین آج یہاں سے گریجویشن مکمل کر رہے ہیں۔انہوں نے اعتماد ظاہر کیا کہ یہ تمام افراد آئی ایم اے میں تربیت حاصل کرنے کے دوران اپنے ساتھیوں اور ترتیب دینے والوں کے ساتھ پیدا ہوئے دوستی کے منفرد رشتے کو مستقبل میں بھی قائم رکھیں گے۔
بھارت کا مسابقتی کمیشن
سی سی آئی نے ٹکنالوجیز پرائیوٹ لمیٹیڈمیں میک رچی انویسٹ منٹ اور فورٹ کیننک انویسمنٹ کے ذریعہ شیئروں پر قبضہ اور جناب بھاوش اگروال کے ذریعہ ووٹنگ کے حق کے قبضے کو منظوری دی
نئی دہلی،13اگست 2021/ہندستانی مسابقتی کمیشن  نے اے این آئی ٹکنالوجیز پرائیوٹ لمیٹیڈ میں میک رچی انویسٹمنٹ اور فورٹ کیننگ انویسٹ منٹ کےذریعہ شیئروں کے قبضے اور جناب بھاوش اگروال کے ذریعہ ووٹنگ کے حق کے قبضے کو منظوری دے دی ہے۔
مجوزہ التزام میں میک رچی انویسٹ منٹ پی ٹی ای لمیٹیڈ میک رچی اور فورٹ کیننگ انویسٹ منٹ لمیٹیڈ کے ذریعہ اے این آئی ٹکنالوجیز پرائیوٹ لمیٹیڈ  میں شیئر ہولڈنگ اور کچھ حقوق کی حاصل کرنے کا تصور کیا گیا ہے۔ مجوزہ التزام کے تحت اے این آئی میں جناب بھاوش اگروال کے ذریعہ کچھ حقوق رائے دہندگی پر قبضہ کا بھی تصور کیا گیا ہے۔
میک رچی ایک سرمایہ ہولڈنگ کمپنی ہے ۔ یہ تماسیک ہولڈنگ  لمیٹیڈ  کی معاون کمپنی ہے۔ تماسیک سنگاپور میں واقع ایک سرمایہ کمپنی ہے ۔ فورٹ کیننگ ایک سرمایہ ہولڈ کمپنی ہے۔ بھاوش اے این آئی کے کارگذار ڈائریکٹر ہیں۔
اے این آئی انٹرنیٹ اور موبائل ٹکنالوجی کو اپڈیٹ کرتی ہے اور اولا نام برانڈ کے تحت لوگوں کو ٹیکسی اور آٹو رکشا کی خدمات فراہم کرتی ہے۔ اے این آئی اپنی معاون کمپنیوں کے ذریعہ دیگر باتوں کے ساتھ خوراک ڈیجیٹل ادائیگی وغیرہ کا بھی کاروبار کرتی ہے۔
سی سی آئی کا تفصیلی آرڈر جلد ہی جاری کیا جائے گا۔
ش ح۔ ش ت۔ج
Uno-7977
(Visitor Counter : 124
کابینہ
مرکزی وزیر کابینہ نے روایتی طریقہ علاج نظام اور ہومیوپیتھی کے میدان تعاون پر ہندستان اور زمبابوے کے درمیان مفاہمت نامے کومنظوری دی
نئی دہلی،29 جولائی 2020/ وزیراعظم جناب نریندر مودی کی سربراہی میں مرکزی کابینہ نے روایتی طریقہ علاج نظام اور ہومیوپیتھی کےمیدان میں تعاون پر بھارت اور زمبابوے کے درمیان دستخط کئے گئےمفاہمت نامے کو ماقبل منظوری دے دی ہے۔ مفاہمت نامے پر  پر 30 نومبر 2018 کو دستخط کئے گئےتھے۔
تفصیلات:
اس مفاہمت نامے کو منظوری ملنے سے روایتی طریقہ علاج نظام اور ہومیوپیتھی کو فروغ دینے کے لئے دونوں ممالک کے درمیان تعاون کرنے کے لئے لائحہ عمل تیار کیا جائےگا اور اس سے روایتی طریقہ علاج کے میدان میں دونوں ملک آپسی طور پر مستفید ہوں گے۔
اس مفاہمت نامے کا اہم مقصد مساوات اور باہمی فائدے کی بنیاد پر دونوں ممالک کے درمیان روایتی علاج کےمیدان میں تعاون کو مضبوط کرنا، حوصلہ افزائی کرنا اور فروغ دینا ہے۔ ایم او یو میں تعاون کےدرج ذیل میدانوں کی شناخت کی گئی ہے۔
 سمجھوتے کے دائرے میں تعلیم، پریکٹس اور دائیں اوربغیر دوا کے علاج کو بڑھاوا دینا
 مفاہمت نامے کے تحت طے شدہ مقاصد کو حاصل کرنے میں مظاہرے اور حوالے کے لئے تمام ضروری دوا اشیا اور دستاویزات کی فراہمی۔
 ڈاکٹروں ، ڈاکٹروں کےمعاونوں ، سائنسدانوں،تعلیمی پیشہ وروں اور طلبا کی تربیت کے لئےماہرین کاتبادلہ۔
ریسرچ ،تعلیم و تربیتی پروگراموں کے لئے خواہشمند سائنسدانوں، ڈاکٹروں ،ڈاکٹروں کے معاونوں اور طلبا کی رہائش کا انتظام۔
 فارماکوپیاز اور فارمیولریز کو باہمی طورپر تسلیم کرنا۔
 ایسی علاج نظاموں کوباہمی طور پرتسلیم کیا جانا جو دونوں ممالک کو باہمی طور پر تسلیم ہیں۔
 دونوں ممالک کی مرکز/ریاستوں سے تسلیم شدہ یونیورسٹیوں سےملی تعلیمی قابلیت کو باہمی طور پرتسلیم کیا جانا۔
 تسلیم شدہ اداروں میں تعلیم کے لئےوظیفے کا انتظام
 متعلقہ ممالک کےموجودہ قوانین کے تحت قابل ڈاکٹروں کےذریعہ روایتی بنیاد پرروایتی تیارویوں کو تسلیم کرنا۔
 متعلقہ ممالک کے موجودہ قوانین کےتحت قابل ڈاکٹروں کےذریعہ باہمی بنیاد پر پریکٹس کرنے کی اجازت
 دونوں ملکوں کےذریعہ بعد میں کسی بھی دیگر میدانوں میں اور / یا تعاون کی شکل پر باہمی رضا مندی۔
م ن۔ ش ت ۔ ج
Uno-4214
(